EFTA-TILSYNSMYNDIGHEDENS BESLUTNING Nr. 221/96/KOL af 4. december 1996 der træder i stedet for beslutning nr. 32/94/KOL om EFTA-staters eller -regioners status med hensyn til Newcastle disease som ændret ved beslutning nr. 190/94/KOL for så vidt som disse beslutninger vedrører Norge

EFTA-TILSYNSMYNDIGHEDEN HAR -

under henvisning til aftalen om Det Europæiske Økonomiske Samarbejdsområde, tilpasset ved protokollen om tilpasning af aftalen om Det Europæiske Økonomiske Samarbejdsområde, særlig artikel 17 og protokol 1, stk. 4, litra d),

under henvisning til den i kapitel I, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (Rådets direktiv 90/539/EØF, i det følgende benævnt fjerkræretsakten), særlig artikel 12, stk. 2,

under henvisning til aftalen mellem EFTA-staterne om oprettelse af en tilsynsmyndighed og en domstol, tilpasset ved protokollen om tilpasning af aftalen mellem EFTA-staterne om oprettelse af en tilsynsmyndighed og en domstol, særlig artikel 5, stk. 2, litra d), og protokol 1, artikel 1, litra e), og

ud fra følgende betragtninger:

I henhold til EFTA-tilsynsmyndighedens beslutning nr. 190/94/KOL (1) om ændring af beslutning nr. 32/94/KOL (2) fik Norge status som værende fri for Newcastle disease;

disse beslutninger omfatter, ud over den Newcastle diseasefri status, der således gives Norge, en lignende status for Finland og Sverige;

den norske regering, der bekræfter, at den konkrete situation, der berettiger til, at beslutning nr. 190/94/KOL om ændring af beslutning nr. 32/94/KOL er uændret, har anmodet om, at disse beslutninger, for så vidt som de vedrører den Newcastle diseasefri status for Norge, erstattes af en ny beslutning, der alene omfatter den Newcastle diseasefri status for Norge, idet den hævder, at dette er nødvendigt af hensyn til den planlagte løsning i de igangværende forhandlinger med Den Europæiske Union på veterinærområdet;

en sådan ny beslutning ville ikke på nogen måde ændre den konkrete situation i forhold til, hvad der gælder i henhold til beslutning nr. 32/94/KOL som ændret ved beslutning nr. 190/94/KOL;

der er derfor intet til hinder for at efterkomme den norske regerings anmodning;

de i denne beslutning fastsatte foranstaltninger er i overensstemmelse med udtalelse fra EFTA-veterinærudvalget, der bistår EFTA-Tilsynsmyndigheden -

VEDTAGET FØLGENDE BESLUTNING:

1. Beslutning nr. 32/94/KOL som ændret ved beslutning nr. 190/94/KOL affattes som anført i bilaget til nærværende beslutning, for så vidt som disse beslutninger vedrører Norge.

2. Denne beslutning træder i kraft den 9. december 1996.

3. Denne beslutning er rettet til EFTA-staterne.

4. Kun den engelske udgave af denne beslutning er autentisk.

Udfærdiget i Bruxelles, den 4. december 1996.

På EFTA-Tilsynsmyndighedens vegne

Björn FRIÐFINNSSON

Medlem af Kollegiet

(1) EFT nr. L 383 af 30. 12. 1994, s. 38.

(2) EFT nr. L 138 af 2. 6. 1994, s. 48.

BILAG

»1. De i bilaget anførte EFTA-stater eller -regioner opfylder kravene i artikel 12, stk. 2, i den i kapitel I, punkt 4, i bilag I til aftalen om Det Europæiske Økonomiske Samarbejdsområde omhandlede retsakt om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (Rådets direktiv 90/539/EØF).

BILAG

Regioner, der opfylder kravene i artikel 12, stk. 2, i fjerkræretsakten

Norge: Alle regioner«